Ο κατεργάρης

Ο κατεργάρης είναι ελληνική κωμική αισθηματική ταινία του 1971, παραγωγής της Φίνος Φιλμ και σε σενάριο - σκηνοθεσία Γιάννη Δαλιανίδη.

Πλοκή

Ο Χρόνης Βαρνής (Χρόνης Εξαρχάκος), ένας φιλήσυχος όσο και φοβητσιάρης άνθρωπος, υπάλληλος μιας εταιρείας, της οποίας ο πρόεδρος, Μίλτος Κλαδαράς (Γιάννης Μιχαλόπουλος), είναι ένας αυστηρός τύπος που έχει την ηθική πάνω από όλα, παριστάνει ότι έχει τις ίδιες ιδέες με το αφεντικό του. Κάποια στιγμή, όμως, η μικρή του αδελφή, Εύα (Νόρα Βαλσάμη), που ζει με αυτόν και τη γυναίκα του, την Τούλα (Κατερίνα Γιουλάκη), κάνει ένα νεανικό πάρτι στο σπίτι του -"to know us better!!!"- στο οποίο εκτός όλων των άλλων πηγαίνει και ο Αιμίλιος (Λευτέρης Βουρνάς), ο γιος του αυστηρού προέδρου. Ο φοβισμένος υπάλληλος έχει από τη μία τον αυστηρό πρόεδρο που του κάνει παρατηρήσεις συνέχεια και από την άλλη τον αυστηρό θείο του, τον Πλούταρχο (Σπύρος Καλογήρου), καθηγητή θεολογίας. Μόνιμο παράπονο του θείου είναι η Κική (Δώρα Φύτιζα), η κόρη του που ο ίδιος θεωρεί πως έχει ξεπεράσει κάθε επιτρεπτό όριο. Στο τέλος, η Εύα και ο Αιμίλιος ερωτεύονται, παντρεύονται, ενώ ο Χρόνης παίρνει προαγωγή στην εταιρεία.

 Διανομή 
ΗθοποιόςΡόλοςΧρόνης ΕξαρχάκοςΠολυχρόνης "Χρόνης" ΒαρνήςΝόρα ΒαλσάμηΕύα ΒαρνήΓιάννης ΜιχαλόπουλοςΜίλτος ΚλαδαράςΣπύρος ΚαλογήρουΠλούταρχος ΒαρνήςΚατερίνα ΓιουλάκηΤούλα ΒαρνήΛευτέρης ΒουρνάςΑιμίλιος ΚλαδαράςΚαίτη ΙμπροχώρηΛίτσαΔώρα ΦύτιζαΕυδοξία "Κική" ΒαρνήΒασίλης ΤσιβιλίκαςΜιχάλης ΨαρέληςΕιρήνη ΚουμαριανούΑρίστη ΒαρνήΝάσος ΚεδράκαςΘρασύβουλος ΤραγανόπουλοςΝικόλ Κοκκίνουφίλη ΕύαςΤάσος ΜασμανίδηςΝτίντηςΣτράτος Παχήςκύριος Γαλανόπουλος

Παραγωγή
Πρόκειται για μεταφορά στο σινεμά του θεατρικού έργου του Νίκου Τσιφόρου "Πάρτυ για νέους". Είναι η τελευταία ασπρόμαυρη παραγωγή της Φίνος Φιλμ και η μοναδική με πρωταγωνιστή τον Χρόνη Εξαρχάκο.  

Θρυλική έχει μείνει η ατάκα της Κατερίνας Γιουλάκη "αζμπέτε", που αρθρώνει προσπαθώντας να επαναλάβει την αγγλική φράση "to know us better" που χρησιμοποιεί η Νόρα Βαλσάμη για να αναφερθεί στο πάρτι και η αντίδραση του Χρόνη Εξαρχάκου που ήθελε να φωνάξει γιατρό νομίζοντας ότι πρόκειται για κάποια ασθένεια. 

Η ταινία έκανε πρεμιέρα στις αίθουσες στις 5 Απριλίου 1971. Με 157.614 εισιτήρια, ήρθε στην 38η θέση ανάμεσα σε 87 ελληνικές ταινίες της σαιζόν. 

 Παραπομπές 

 Εξωτερικοί σύνδεσμοι 
Ο κατεργάρης στην Ταινιοθήκη της Ελλάδος
Ο κατεργάρης στη Φίνος Φιλμ

Κατηγορία:Ελληνικές ταινίες της δεκαετίας 1970
Κατηγορία:Ταινίες του 1971
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ταινίες σε σενάριο Γιάννη Δαλιανίδη
Κατηγορία:Ταινίες βασισμένες σε θεατρικά έργα
Κατηγορία:Ταινίες με μουσική σύνθεση Μίμη Πλέσσα
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ
Κατηγορία:Ελληνικές αισθηματικές κωμικές ταινίες
Κατηγορία:Ελληνικές ασπρόμαυρες ταινίες